CELEX: 62022TN0049
Language: ga
Date: 2022-01-27 00:00:00
Title: Cás T-49/22: Caingean arna tabhairt an 27 Eanáir 2022 – an Rómáin v an Coimisiún

28.3.2022   
            
            
               GA
            
            
               Iris Oifigiúil an Aontais Eorpaigh
            
            
               C 138/15
            
         
      Caingean arna tabhairt an 27 Eanáir 2022 – an Rómáin v an Coimisiún
      (Cás T-49/22)
      (2022/C 138/31)
      Teanga an cháis: an Rómáinis
      
         Páirtithe
      
      
         Iarratasóir: An Rómáin (ionadaí: E. Gane agus L. Baţagoi, i gcáil gníomhairí)
      
         Cosantóir: An Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  Cinneadh 2021/20 a chur ar neamhní go páirteach, a mhéid a bhaineann le caiteachas ar luach iomlán EUR 178 320 110,85arna thabhú ag gníomhaireacht íocaíochta chreidiúnaithe na Rómáine agus arna dhearbhú faoi CERT agus CETFT a eisiamh ó mhaoiniú an Aontais Eorpaigh, arb ionann iad agus ceartuithe airgeadais ar ráta comhréidh 5 % agus 2 % arna gcur i bhfeidhm ar fhoras an tsáraithe ar dhlí an Aontais i dtaca leis na híocaíochtaí a bhaineann le réimsí do bhlianta éilimh 2017 agus 2018 (blianta airgeadais 2018 agus 2019); (1)
                  
               
            
                  —
               
               
                  a ordú don Choimisiún na costais a íoc.
               
            
         Saincheisteanna dlí arna maíomh
      
      Chun tacú leis an gcaingean, maíonn an t-Iarratasóir trí shaincheist dlí.
      
                  1.
               
               
                  An chéad saincheist dlí, lena n-éilítear gur fheidhmigh an Coimisiún go míchuí lena chumhacht chun suimeanna a eisiamh ó mhaoiniú an Aontais ar bhonn Airteagal 52 de Rialachán Uimh. 1306/2013. (2)
                  
                  
                              —
                           
                           
                              Rinne an Coimisiún an nós imeachta um imréiteach comhréireachta maidir le blianta éilimh 2017 agus 2018 ar mhodh míchuí:
                           
                        
                              —
                           
                           
                              Rinne an Coimisiún earráid agus é á mheas go raibh neamhrialtacht ann maidir le seiceálacha riaracháin i leith íocaíochtaí glasa a raibh tionchar acu ar na Cistí. Fiú ag glacadh leis go raibh neamhrialtacht den sórt sin ann, d’fhág iompar na hinstitiúide Eorpaí sin – go háirithe foclaíocht an-doiléir na dtorthaí agus an chomhtharlú ama idir fiosrúcháin 2017 agus 2018 – go raibh sé dodhéanta ríomhanna tionchair ábhartha áirithe a chur isteach agus an spriocdháta a leagtar síos sa tríú fomhír d'Airteagal 34(3) de Rialachán Uimh. 908/2014 (3) á chomhlíonadh. Sa chomhthéacs sin, dhiúltaigh an Coimisiún go míchuí, de shárú ar Airteagal 34(6) den Rialachán sin, anailís a dhéanamh ar na sonraí agus na ríomhanna a chuir údaráis na Rómáine ar fáil tríd an iarraidh ar idir-réiteach (an 5 Feabhra 2020) a bhaineann le fiosrúchán 2018. Níor cheart, i gcás ar bith, go gcuirfeadh an Coimisiún na ceartuithe ar ráta comhréidh 5 % i bhfeidhm.
                           
                        
                              —
                           
                           
                              Le hiompar na hinstitiúide Eorpaí sin, i gcomhthéacs fhiosrúchán 2018, maidir leis na neamhrialtachtaí a bhaineann le nuashonrú LPIS (4) – cáilíocht agus sainaithint cheart na ndáileachtaí talaimh tagartha in LPIS-GIS (5) – go háirithe gurbh iad na gnéithe riachtanacha arna soiléiriú ina sheasamh deiridh (an 20 Nollaig 2019) a bhí ann maidir le fiosrúchán 2017 – rinne sé dodhéanta méid na neamhrialtachtaí sin a shuíomh agus ríomhanna iarmharta ábhartha áirithe a thíolacadh agus an spriocdháta a leagtar síos sa tríú fomhír d'Airteagal 34(3) de Rialachán Uimh. 908/2014 á chomhlíonadh. Sa chomhthéacs sin dhiúltaigh an Coimisiún go míchuí, de shárú ar Airteagal 34(6) den Rialachán sin, anailís a dhéanamh ar na sonraí agus na ríomhanna a chuir údaráis na Rómáine ar fáil tríd an iarraidh ar idir-réiteach (an 5 Feabhra 2020) a bhaineann le fiosrúchán 2018.
                           
                        
                              —
                           
                           
                              Ní féidir le hiompar na hinstitiúide Eorpaí sin, i gcomhthéacs fhiosrúchán 2018, i leith na neamhrialtachta a bhaineann leis an uaslimistéar atá incháilithe do na bearta tacaíochta a bhaineann leis an limistéar arna mhaoiniú ag CETFT, arb é atá inti, a modh ríofa féin a fhorchur, in ionad anailís a dhéanamh ar na sonraí agus na ríomhanna a chuir údaráis na Rómáine ar fáil an 10 Meitheamh 2019. Ina theannta sin, d'fhág an t-iompar sin go raibh sé dodhéanta d'údaráis na Rómáine é a shainaithint, faoin spriocdháta a leagtar síos sa tríú fomhír d'Airteagal 34(3) de Rialachán Cur Chun Feidhme Uimh. 908/2014, na coigeartuithe is gá a dhéanamh ar na sonraí agus na ríomhanna a chuireadh ar fáil. Sa chomhthéacs sin, dhiúltaigh an Coimisiún go míchuí, de shárú ar Airteagal 34(6) den Rialachán sin, anailís a dhéanamh ar na sonraí agus na ríomhanna a chuir údaráis na Rómáine ar fáil tríd an iarraidh ar idir-réiteach (an 5 Feabhra 2020) a bhaineann le fiosrúchán 2018.
                           
                        
                              —
                           
                           
                              Mheas an Coimisiún go mícheart go raibh neamhrialtacht ann maidir le líon leordhóthanach seiceálacha ar an láthair i gcomhar le scéim na híocaíochta ghlasaithe a fheidhmiú, trí thagairt mhícheart a dhéanamh do na sonraí rialaithe agus do na staitisticí a cuireadh in iúl faoi Airteagal 9(1) de Rialachán 809/2014. (6) Fiú ag glacadh leis go raibh neamhrialtacht den sórt sin ann, níor cheart don Choimisiún ceartuithe ar ráta comhréidh 5 % a chur i bhfeidhm.
                           
                        
            
                  2.
               
               
                  An dara saincheist dlí, lena n-éilítear gur mainníodh prionsabal na comhréireachta a urramú.
                  
                              —
                           
                           
                              Maíonn an Rómáin go bhfuil an cinneadh atá faoi chonspóid contrártha do phrionsabal na comhréireachta, ós rud é trí cheartuithe áirithe ar ráta comhréidh 5 % i gcás íocaíochtaí arna ndéanamh faoi CERT agus 2 % i gcás íocaíochtaí arna ndéanamh faoin CETFT, a chur i bhfeidhm do bhlianta éilimh 2017 agus 2018 (blianta airgeadais 2018 agus 2019), rinneadh rómheastachán ar chaillteanais chistí an Aontais i ndiaidh na neamhrialtachtaí a aimsíodh, na rátaí sin 5 % agus 2 % gan aird ar chineál agus tromchúis an tsáraithe chomh maith leis na hiarmhairtí airgeadais an tsáraithe sin le haghaidh bhuiséad an Aontais.
                           
                        
            
                  3.
               
               
                  An tríú saincheist dlí, lena n-éilítear gur mainníodh an oibleagáid cúiseanna a shonrú a chomhlíonadh a leagtar síos sa dara mír d'Airteagal 296 den Chonradh ar Fheidhmiú an Aontais Eorpaigh.
                  
                              —
                           
                           
                              Mhainnigh an Coimisiún an oibleagáid cúiseanna a shonrú a chomhlíonadh a leagtar síos sa dara mír d'Airteagal 296 den Chonradh ar Fheidhmiú an Aontais Eorpaigh toisc gur mhainnigh sé ráiteas oiriúnach agus leordhóthanach a sholáthar ar na cúiseanna a chinn sé go raibh neamhrialtachtaí ann agus diúltú do na hargóintí agus do na ríomhanna a chuir údaráis na Rómáine ar aghaidh, ar thaobh amháin, agus a chinneadh nach raibh Airteagal 34(6) de Rialachán Uimh. 908/2014 infheidhme maidir le saintréithe sonracha an nós imeachta imréitigh comhréireachta lena gcumhdaítear blianta éilimh 2017 agus 2018.
                           
                        
            
         (1)  OI 2021, L 413, lch. 10.
      
         (2)  OI 2013, L 347, lch. 549.
      
         (3)  OI 2014, L 255, lch. 59.
      
         (4)  An Córas Aitheantais le haghaidh Dáileachtaí Talaimh.
      
         (5)  An Córas Aitheantais le haghaidh Dáileachtaí Talaimh – Córas faisnéise geografaí.
      
         (6)  OI 2014, L 227, lch. 69.